als_Latn dik_Latn sag_Latn
Dje skuadra e Vllaznisë ka vijuar me normalitet të plotë seancat stërvitore, në fushën sportive “Reshit Rusi”. Ajo që ka rënë në sy ka qenë se zv.trajneri Davide Belotti, dje është parë të jetë civil, pa uniformën sportive të zakonshme, duke e ndjekur stërvitjen jashtë terrenit sportiv. Edhe pse largimi i Belottit nga pozicioni i tij mund të konsiderohet fakt nga opinioni, burime zyrtare nga klubi kuqeblu bëjnë të ditur për “Sport Ekspres” se çështja e tij ende nuk është mbyllur plotësisht, pasi të dy palët janë duke negociuar për gjetjen e një pikë të përbashkët në mirëkuptimin mes dy palëve, sidomos ajo e karakterit financiar. Ndërsa, në lidhje me pjesën tjetër të përfolur një ditë më parë, drejtuesit e klubit Vllaznia konfirmojnë se kanë ndërprerë marrëdhënien me dy futbollistët e huaj, italianin e portës, Kampironi dhe kosovarin e mbrojtjes Badalli dhe gjithçka është bërë me mirëkuptim. Përsa i përket, serbit Mujkoviç, që i përket repartit të mesfushës, i cili ishte pjese e kësaj treshe me të cilët bashkëbiseduan drejtuesit e klubit shkodran, pritet të mbërrijë këtë fundjavë në Shkodër menaxheri i tij për të fiksuar pikat mbyllëse të kontratës.
Pas Belotit, edhe Badalli e Kampironi bëjnë “divorc0
Share.
als_Latn als_Latn eng_Latn